pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 15/2551

เรื่อง  การกําหนดทุนจดทะเบียนซึ่งชําระแล้วของผู้ได้รับ  
ใบอนุญาตเป็นตัวแทนซื้อขายสัญญาซื้อขายล่วงหน้า

                              

                   อาศัยอํานาจตามความในมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็น    ตัวแทนซื้อขายสัญญาซื้อขายล่วงหน้าต้องมีทุนจดทะเบียนซึ่งชําระแล้วไม่น้อยกว่าหนึ่งร้อยล้านบาท

                   ผู้ได้รับใบอนุญาตตามวรรคหนึ่ง  ไม่รวมถึงผู้ได้รับใบอนุญาตประกอบธุรกิจสัญญา ซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ที่จํากัดเฉพาะสัญญาซื้อขายล่วงหน้าที่เกี่ยวกับตราสารแห่งหนี้ตามประกาศคณะกรรมการกํากับหลักทรัพย์และตลาดหลักทรัพย์  ว่าด้วยการอนุญาตการประกอบธุรกิจสัญญาซื้อขายล่วงหน้า


ข้อ ๒ ประกาศนี้ให้ใช้บังคับตั้งแต่วันที่  1 ธันวาคม  พ.ศ. 2551 เป็นต้นไป


ผู้มีอํานาจลงนาม - ประกาศ  ณ วันที่  5  พฤศจิกายน พ.ศ. 2551

 

 

 

                                                         (นายวิจิตร  สุพินิจ)

                                                         ประธานกรรมการ

                                       คณะกรรมการกํากับหลักทรัพย์และตลาดหลักทรัพย์


หมายเหตุ -                                                                                                                                                 

เหตุผลในการออกประกาศฉบับนี้ คือ เพื่อให้ผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้ามีฐานะการเงินที่มั่นคงและมีความน่าเชื่อถือ จึงจําเป็นต้องกําหนดทุนจดทะเบียนขั้นต่ําของผู้ได้รับใบอนุญาตดังกล่าว
ประกาศกระทรวงพลังงาน

เรื่อง กําหนดสถานที่ลักษณะอื่น ๆ ที่ถือเป็นสถานที่ใช้ก๊าซธรรมชาติ

ตามกฎกระทรวงกําหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต

และอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2556 พ.ศ. 2561

--------------------------------------------------------

          เพื่อให้เป็นไปตามวัตถุประสงค์ในการกํากับดูแลด้านความปลอดภัยของสถานที่ใช้ก๊าซธรรมชาติตามกฎกระทรวงกําหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียม เกี่ยวกับการประกอบกิจการน้ํามันเชื้อเพลิง พ.ศ. 2556 ที่จะกํากับดูแลสถานที่ที่มีการนําก๊าซธรรมชาติไปใช้เป็นเชื้อเพลิงให้มีความปลอดภัย และเนื่องจากปัจจุบันมีการนําก๊าซธรรมชาติมาใช้เป็นเชื้อเพลิงมากขึ้นในสถานที่ลักษณะอื่น ๆ ที่ไม่ใช่โรงงานอุตสาหกรรม โรงแรม สถานพยาบาลหรือห้างสรรพสินค้า อาศัยอํานาจตามความในข้อ 39 แห่งกฎกระทรวงกําหนดหลักเกณฑ์ วิธีการและเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกระทรวงพลังงาน เรื่อง กําหนดสถานที่ลักษณะอื่น ๆ ที่ถือเป็นสถานที่ใช้ก๊าซธรรมชาติตามกฎกระทรวงกําหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาตและอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2556 พ.ศ. 2561”


ข้อ ๒ ประกาศนี้ให้ใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไป


ข้อ ๓ ในประกาศนี้

          “การผลิตน้ําเย็น หรือ น้ําร้อน” หมายความว่า การผลิตน้ําเย็น (Chilled Water) หรือน้ําร้อน (Hot Water) เพื่อการปรับอากาศภายในอาคารหรือสิ่งปลูกสร้างใด ๆ หรือเพื่อการทําประโยชน์อื่นใด


ข้อ ๔ ให้สถานที่ที่ใช้ก๊าซธรรมชาติสําหรับการอย่างหนึ่งอย่างใด ดังต่อไปนี้ เป็นสถานที่ใช้ก๊าซธรรมชาติ ตามกฎกระทรวงกําหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2556

          (1) การผลิตน้ําเย็น น้ําร้อน หรือไอน้ํา

          (2) การทดสอบ ทดลอง หรือทําวิจัย


ผู้มีอํานาจลงนาม - ประกาศ ณ วันที่ 8 มีนาคม พ.ศ. 2561

 

ศิริ  จิระพงษ์พันธ์

รัฐมนตรีว่าการกระทรวงพลังงาน
ประกาศสํานักนายกรัฐมนตรี

เรื่อง กําหนดวิธีการหรือลักษณะห้ามขายเครื่องดื่มแอลกอฮอล์โดยวิธีการใช้เครื่องจ่ายเครื่องดื่มแอลกอฮอล์

ในสถานที่หรือบริเวณร้านค้าสะดวกซื้อ พ.ศ. 2561

-------------------------------------------------------

          ปัจจุบันการขายเครื่องดื่มแอลกอฮอล์มีการใช้อุปกรณ์และเทคโนโลยีสมัยใหม่ในร้านค้าสะดวกซื้อ อันเป็นการจูงใจให้บริโภคเครื่องดื่มแอลกอฮอล์มากขึ้น ทําให้เด็ก เยาวชนและประชาชนเข้าถึงเครื่องดื่มแอลกอฮอล์ได้โดยง่าย ก่อให้เกิดปัญหาและผลกระทบทั้งด้านสังคม เศรษฐกิจ สุขภาพ ครอบครัว อุบัติเหตุ และอาชญากรรมโดยรวมของสังคม

          เพื่อให้การกําหนดวิธีการหรือลักษณะห้ามขายเครื่องดื่มแอลกอฮอล์เป็นไปอย่างมีประสิทธิภาพ อาศัยอํานาจตามความในมาตรา 27 (8) และมาตรา 30 (6) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 ประกอบมติที่ประชุมคณะกรรมการนโยบายเครื่องดื่มแอลกอฮอล์แห่งชาติครั้งที่ 1/2561 เมื่อวันที่ 1 มิถุนายน 2561 จึงออกประกาศไว้ ดังต่อไปนี้


ข้อ ๑ ในประกาศฉบับนี้

          “เครื่องจ่ายเครื่องดื่มแอลกอฮอล์” หมายความว่า อุปกรณ์ หรือหัวจ่าย หรือสิ่งอื่นใดที่ใช้ระบบหรือกลไกจ่ายเครื่องดื่มแอลกอฮอล์ที่สามารถบริโภคได้ทันที

          “ร้านค้าสะดวกซื้อ” หมายความว่า ร้านค้าปลีกที่ขายสินค้าหรือบริการโดยตรง เพื่อความสะดวกและสนองความต้องการของผู้บริโภค ซึ่งมีลักษณะของสถานประกอบการขายสุราของผู้ได้รับใบอนุญาตขายสุรา ประเภทที่ 2


ข้อ ๒ ห้ามผู้ใดขายเครื่องดื่มแอลกอฮอล์ โดยวิธีการใช้เครื่องจ่ายเครื่องดื่มแอลกอฮอล์ในสถานที่หรือบริเวณ ดังต่อไปนี้

          (1) ร้านค้าสะดวกซื้อ ซึ่งเป็นการประกอบกิจการโดยบุคคลธรรมดา

          (2) ร้านค้าสะดวกซื้อ ซึ่งเป็นการประกอบกิจการโดยนิติบุคคล

          (3) ร้านค้าสะดวกซื้อ ซึ่งเป็นการประกอบกิจการ โดยได้รับความยินยอมให้ใช้สิทธิในการประกอบกิจการจากผู้ให้สิทธิ


ข้อ ๓ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 5 ตุลาคม พ.ศ. 2561

 

พลเอก ประยุทธ์ จันทร์โอชา

นายกรัฐมนตรี
ประกาศสํานักนายกรัฐมนตรี

เรื่อง กําหนดสถานที่หรือบริเวณห้ามขายเครื่องดื่มแอลกอฮอล์รอบสถานศึกษา พ.ศ. 2558

-----------------------------------------

          อาศัยอํานาจตามความในมาตรา 4 และมาตรา 27 (8) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีโดยความเห็นชอบของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดขายเครื่องดื่มแอลกอฮอล์ในสถานที่หรือบริเวณใกล้เคียงสถานศึกษา หรือหอพักบริเวณใกล้เคียงสถานศึกษา ตามข้อ 6 วรรคหนึ่ง แห่งคําสั่งหัวหน้าคณะรักษาความสงบแห่งชาติ ที่ 22/2558 ลงวันที่ 22 กรกฎาคม 2558 เรื่อง มาตรการในการป้องกันและแก้ไขปัญหาการแข่งรถยนต์และรถจักรยานยนต์ในทาง และการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ


ข้อ ๒ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 12 ตุลาคม พ.ศ. 2558

 

พลเอก ประยุทธ์  จันทร์โอชา

นายกรัฐมนตรี
ประกาศสํานักนายกรัฐมนตรี

เรื่อง กําหนดสถานที่หรือบริเวณห้ามขายหรือบริโภคเครื่องดื่มแอลกอฮอล์บนทางรถไฟ

พ.ศ. 2558

------------------------------------------------------

          อาศัยอํานาจตามความในมาตรา 4 มาตรา 27 (8) และมาตรา 31 (7) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีโดยความเห็นชอบและคําแนะนําของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดขายหรือบริโภคเครื่องดื่มแอลกอฮอล์ในบริเวณสถานีรถไฟ หรือในขบวนรถที่อยู่บนทางรถไฟตามกฎหมายว่าด้วยจัดวางการรถไฟและทางหลวง


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 5 กุมภาพันธ์ พ.ศ. 2558

 

พลเอก ประยุทธ์  จันทร์โอชา

นายกรัฐมนตรี
ประกาศกระทรวงพลังงาน

เรื่อง การทดสอบถังเก็บน้ํามันใต้พื้นดินโดยวิธีการอื่น พ.ศ. 2560

---------------------------------------------

          อาศัยอํานาจตามความในข้อ 8 แห่งกฎกระทรวงการซ่อมบํารุงถังเก็บน้ํามันและถังขนส่งน้ํามัน พ.ศ. 2560 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ข้อ ๒ ให้วิธีการทดสอบดังต่อไปนี้ เป็นการทดสอบถังเก็บน้ํามันใต้พื้นดินโดยวิธีการอื่นที่มีมาตรฐานไม่ต่ํากว่าที่กําหนดตามข้อ 36 (1) แห่งกฎกระทรวงการซ่อมบํารุงถังเก็บน้ํามันและถังขนส่งน้ํามัน พ.ศ. 2560

          (1) วิธี MassTech 002 Ullage Test System ประกอบกับวิธี MassTech 2 Wet Test

          (2) วิธี EZY 3 Locator Plus


ข้อ ๓ การดําเนินการทดสอบต้องเป็นไปตามที่ได้รับการรับรองตามมาตรฐาน United States Environmental Protection Agency (U.S. EPA) ; Standard Test Procedures for Evaluating Leak Detection Methods: Volumetric Tank Tightness Testing Methods หรือ Standard Test Procedures for Evaluating Leak Detection Methods: Nonvolumetric Tank Tightness Testing Methods


ผู้มีอํานาจลงนาม - ประกาศ ณ วันที่ 31 ตุลาคม พ.ศ. 2560

 

พลเอก อนันตพร  กาญจนรัตน์

รัฐมนตรีว่าการกระทรวงพลังงาน
ประกาศสํานักนายกรัฐมนตรี

เรื่อง กําหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสถานีขนส่ง

พ.ศ. 2558

-----------------------------------------------------

          อาศัยอํานาจตามความในมาตรา 4 มาตรา 27 (8) และมาตรา 31 (7) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีโดยความเห็นชอบและคําแนะนําของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดขายหรือบริโภคเครื่องดื่มแอลกอฮอล์บริเวณสถานีขนส่งตามกฎหมายว่าด้วยการขนส่งทางบก


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 5 กุมภาพันธ์ พ.ศ. 2558

 

พลเอก ประยุทธ์  จันทร์โอชา

นายกรัฐมนตรี
ประกาศกระทรวงพลังงาน

เรื่อง เพิกถอนประกาศกระทรวงพลังงาน เรื่อง กําหนดหลักเกณฑ์และวิธีการสรรหากรรมการผู้ทรงคุณวุฒิในคณะกรรมการควบคุมน้ํามันเชื้อเพลิง

---------------------------------------------------

          โดยเป็นการสมควรให้เพิกถอนประกาศกระทรวงพลังงาน เรื่อง กําหนดหลักเกณฑ์และวิธีการสรรหากรรมการผู้ทรงคุณวุฒิในคณะกรรมการควบคุมน้ํามันเชื้อเพลิง เนื่องจากประกาศดังกล่าวมีการอ้างบทอาศัยอํานาจที่ไม่ถูกต้อง

          จึงประกาศมาให้ทราบโดยทั่วกัน


ผู้มีอํานาจลงนาม - ประกาศ ณ วันที่ 21 กุมภาพันธ์ พ.ศ. 2560

 

พลเอก อนันตพร  กาญจนรัตน์

รัฐมนตรีว่าการกระทรวงพลังงาน
ประกาศกระทรวงพลังงาน

เรื่อง หลักเกณฑ์การติดตั้งตัวนําล่อฟ้า จํานวนและระยะห่างของตัวนําลงดิน ที่ถังเก็บน้ํามัน

พ.ศ. 2559

--------------------------------------------------------------

          อาศัยอํานาจตามความในข้อ 25 วรรคสอง และข้อ 26 (2) แห่งกฎกระทรวงระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการน้ํามัน พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไป


ข้อ ๒ ถังเก็บน้ํามันเหนือพื้นดิน จะต้องติดตั้งตัวนําล่อฟ้าให้เป็นไปตามข้อ 20 และข้อ 25 วรรคหนึ่งของกฎกระทรวงระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการน้ํามัน พ.ศ. 2556 เว้นแต่ถังเก็บน้ํามันขนาดใหญ่เหนือพื้นดิน สามารถใช้หลังคาถังเป็นตัวนําล่อฟ้าได้และต้องมีลักษณะ ดังนี้

          (1) ถังเก็บน้ํามันแบบหลังคาติดตายหรือแบบหลังคาลอยภายใน

                    (ก) หลังคาถังต้องเป็นโลหะและมีความหนาไม่น้อยกว่า 4.80 มิลลิเมตร (3/16 นิ้ว)

                     (ข) โครงสร้างโลหะ จะต้องเชื่อมต่อด้วยวิธีการย้ําหมุด ยึดด้วยสลักเกลียวหรือวิธีการเชื่อม

                     (ค) ท่อน้ํามันที่ต่อเชื่อมกับถังเก็บน้ํามัน ต้องเป็นท่อชนิดที่ทําด้วยโลหะ

                     (ง) ช่องเปิดของถังที่อาจมีไอน้ํามันหรือก๊าซที่อยู่ในช่วงติดไฟได้ (lower explosive limit : lel) ต้องจัดให้มีอุปกรณ์นิรภัยระบายแรงดันและสุญญากาศหรืออุปกรณ์ป้องกันเปลวไฟ

          (2) ถังเก็บน้ํามันแบบหลังคาลอยภายนอก

                     (ก) ต้องมีลักษณะเป็นไปตามข้อ 2 (1)

                     (ข) หลังคาลอย ต้องมีความสามารถในการนําไฟฟ้า และมีการเชื่อมต่อเพื่อถ่ายเทประจุไฟฟ้าไปยังผนังถัง

                     (ค) วัสดุที่ใช้เป็นตัวนําประสานระหว่างหลังคาลอยกับผนังถัง (shunts) ต้องทําด้วยเหล็กกล้าไร้สนิม (austenitic stainless steel) หรือเทียบเท่า ที่มีการนํากระแสป้องกันการกัดกร่อน และมีความยืดหยุ่น ขนาดความกว้างไม่น้อยกว่า 50 มิลลิเมตร พื้นที่หน้าตัดไม่น้อยกว่า 20 ตารางมิลลิเมตร และมีระยะห่างระหว่างกันไม่เกิน 3 เมตร

                     (ง) วัสดุกันรั่วระหว่างหลังคาลอยกับผนังถังต้องสัมผัสกับผนังถังและเป็นวัสดุชนิดที่ไม่เป็นสนิม


ข้อ ๓ กรณีที่ใช้หลังคาถังเก็บน้ํามันขนาดใหญ่เหนือพื้นดินเป็นตัวนําล่อฟ้า ต้องติดตั้งตัวนําลงดินอย่างน้อย 2 จุด ตัวนําลงดินมีระยะห่างระหว่างกันไม่เกิน 30 เมตร


ผู้มีอํานาจลงนาม - ให้ไว้ ณ วันที่ 3 พฤษภาคม พ.ศ. 2559

 

พลเอก อนันตพร  กาญจนรัตน์

รัฐมนตรีว่าการกระทรวงพลังงาน
ประกาศสํานักนายกรัฐมนตรี

เรื่อง กําหนดสถานที่หรือบริเวณห้ามขายเครื่องดื่มแอลกอฮอล์บนทาง

พ.ศ. 2558

--------------------------------------------------

          อาศัยอํานาจตามความในมาตรา 4 และมาตรา 27 (8) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีโดยความเห็นชอบของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดขายเครื่องดื่มแอลกอฮอล์บนทางตามกฎหมายว่าด้วยการจราจรทางบก


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 5 กุมภาพันธ์ พ.ศ. 2558

 

พลเอก ประยุทธ์  จันทร์โอชา

นายกรัฐมนตรี
ประกาศสํานักนายกรัฐมนตรี

เรื่อง กําหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในท่าเรือโดยสารสาธารณะ

พ.ศ. 2558

---------------------------------------------------------

          อาศัยอํานาจตามความในมาตรา 4 มาตรา 27 (8) และมาตรา 31 (7) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีโดยความเห็นชอบและคําแนะนําของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดขายหรือบริโภคเครื่องดื่มแอลกอฮอล์ในบริเวณท่าเรือโดยสารสาธารณะหรือบนเรือโดยสารสาธารณะประจําทาง

          ท่าเรือโดยสารสาธารณะ หมายความว่า สถานที่สําหรับให้บริการแก่เรือโดยสารสาธารณะในการจอด เทียบ บรรทุก หรือขนถ่ายคนหรือสิ่งของ

          เรือโดยสารสาธารณะประจําทาง หมายความว่า ยานพาหนะทางน้ําทุกชนิดที่ใช้ขนส่งคนโดยสารตามเส้นทางที่หน่วยงานของรัฐกําหนด


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 5 กุมภาพันธ์ พ.ศ. 2558

 

พลเอก ประยุทธ์  จันทร์โอชา

นายกรัฐมนตรี
ประกาศสํานักนายกรัฐมนตรี

เรื่อง ห้ามขายหรือบริโภคเครื่องดื่มแอลกอฮอล์ในพื้นที่ที่อยู่ในกํากับดูแล

และใช้ประโยชน์ของราชการ รัฐวิสาหกิจ หรือหน่วยงานอื่นของรัฐ

พ.ศ. 2558

----------------------------------------------------------

          อาศัยอํานาจตามความในมาตรา 4 มาตรา 27 (8) และมาตรา 31 (7) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีโดยความเห็นชอบและคําแนะนําของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดขายเครื่องดื่มแอลกอฮอล์ในพื้นที่ดังต่อไปนี้ ยกเว้นบริเวณที่จัดไว้เป็นร้านค้าหรือสโมสร

          (1) พื้นที่ที่อยู่ในกํากับดูแลและใช้ประโยชน์ของราชการ นอกเหนือจากสถานที่ราชการตามมาตรา 27 (3)

          (2) พื้นที่ที่อยู่ในกํากับดูแลและใช้ประโยชน์ของรัฐวิสาหกิจหรือหน่วยงานอื่นของรัฐนอกเหนือจากสถานที่หรือบริเวณที่กําหนดตามประกาศสํานักนายกรัฐมนตรี เรื่อง กําหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในรัฐวิสาหกิจและหน่วยงานอื่นของรัฐ พ.ศ. 2555


ตอน ๒ ห้ามผู้ใดบริโภคเครื่องดื่มแอลกอฮอล์ในพื้นที่ดังต่อไปนี้ ยกเว้น บริเวณที่จัดไว้เป็นที่พักส่วนบุคคล หรือสโมสร หรือการจัดเลี้ยงตามประเพณี

          (1) พื้นที่ที่อยู่ในกํากับดูแลและใช้ประโยชน์ของราชการ นอกเหนือจากสถานที่ราชการตามมาตรา 31 (3)

          (2) พื้นที่ที่อยู่ในกํากับดูแลและใช้ประโยชน์ของรัฐวิสาหกิจหรือหน่วยงานอื่นของรัฐนอกเหนือจากสถานที่หรือบริเวณที่กําหนดตามประกาศสํานักนายกรัฐมนตรี เรื่อง กําหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในรัฐวิสาหกิจและหน่วยงานอื่นของรัฐ พ.ศ. 2555


ตอน ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 5 กุมภาพันธ์ พ.ศ. 2558

 

พลเอก ประยุทธ์  จันทร์โอชา

นายกรัฐมนตรี
ประกาศสํานักนายกรัฐมนตรี

เรื่อง กําหนดเวลาห้ามขายเครื่องดื่มแอลกอฮอล์

พ.ศ. 2558

--------------------------------------------------

          อาศัยอํานาจตามความในมาตรา 4 และมาตรา 28 แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีโดยคําแนะนําของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดขายเครื่องดื่มแอลกอฮอล์ในเวลาอื่น นอกจากตั้งแต่เวลา 11.00 นาฬิกา ถึงเวลา 14.00 นาฬิกา และตั้งแต่เวลา 17.00 นาฬิกา ถึงเวลา 24.00 นาฬิกา ยกเว้นการขายในกรณี ดังต่อไปนี้

          (1) การขายในอาคารท่าอากาศยานนานาชาติ

          (2) การขายในสถานบริการซึ่งเป็นไปตามกําหนดเวลาเปิดปิดของสถานบริการตามกฎหมายว่าด้วยสถานบริการ


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 6 มกราคม พ.ศ. 2558

 

พลเอก ประยุทธ์  จันทร์โอชา

นายกรัฐมนตรี
ประกาศสํานักนายกรัฐมนตรี

เรื่อง กําหนดสถานที่หรือบริเวณห้ามขาย หรือบริโภคเครื่องดื่มแอลกอฮอล์ในสวนสาธารณะ

ของรัฐวิสาหกิจหรือหน่วยงานอื่นของรัฐ

พ.ศ. 2556

-------------------------------------------------

          อาศัยอํานาจตามความในมาตรา 4 วรรคหนึ่ง มาตรา 27 (8) และมาตรา 31 (7) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย นายกรัฐมนตรีโดยคําแนะนําและความเห็นชอบของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ดังต่อไปนี้


ข้อ ๑ ห้ามผู้ใดขายหรือบริโภคเครื่องดื่มแอลกอฮอล์ในสวนสาธารณะของรัฐวิสาหกิจหรือหน่วยงานอื่นของรัฐที่จัดไว้เพื่อการพักผ่อนของประชาชนโดยทั่วไป


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 16 สิงหาคม พ.ศ. 2556

 

ยิ่งลักษณ์  ชินวัตร

นายกรัฐมนตรี
ประกาศสํานักนายกรัฐมนตรี

เรื่อง กําหนดสถานที่หรือบริเวณห้ามขายหรือบริโภคเครื่องดื่มแอลกอฮอล์

ในรัฐวิสาหกิจและหน่วยงานอื่นของรัฐ

พ.ศ. 2555

--------------------------------------------

          อาศัยอํานาจตามความในมาตรา 4 มาตรา 27 (8) และมาตรา 31 (7) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย นายกรัฐมนตรีโดยความเห็นชอบและคําแนะนําของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ดังต่อไปนี้


ข้อ ๑ ห้ามผู้ใดขายเครื่องดื่มแอลกอฮอล์ในสถานที่หรือบริเวณรัฐวิสาหกิจ และหน่วยงานอื่นของรัฐ ยกเว้นบริเวณที่จัดไว้เป็นร้านค้า หรือสโมสร


ข้อ ๒ ห้ามผู้ใดบริโภคเครื่องดื่มแอลกอฮอล์ในสถานที่หรือบริเวณรัฐวิสาหกิจ และหน่วยงานอื่นของรัฐ ยกเว้นบริเวณที่จัดไว้เป็นที่พักส่วนบุคคล หรือสโมสร หรือการจัดเลี้ยงตามประเพณี


ข้อ ๓ ประกาศนี้ไม่ใช้บังคับกับองค์การสุรา


ข้อ ๔ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 1 สิงหาคม พ.ศ. 2555

 

ยิ่งลักษณ์  ชินวัตร

นายกรัฐมนตรี
ประกาศสํานักนายกรัฐมนตรี

เรื่อง กําหนดสถานที่หรือบริเวณห้ามบริโภคเครื่องดื่มแอลกอฮอล์บนทาง

พ.ศ. 2555

--------------------------------------------------------

          อาศัยอํานาจตามความในมาตรา 4 และมาตรา 31 (7) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย นายกรัฐมนตรีโดยคําแนะนําของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดบริโภคเครื่องดื่มแอลกอฮอล์บนทางในขณะขับขี่หรือในขณะโดยสารอยู่ในรถ หรือ บนรถ

          คําว่า “ทาง” และ “รถ” ตามวรรคหนึ่ง หมายความว่า “ทาง” และ “รถ” ตามกฎหมายว่าด้วยการจราจรทางบก


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 23 กรกฎาคม พ.ศ. 2555

 

ยิ่งลักษณ์  ชินวัตร

นายกรัฐมนตรี
ประกาศสํานักนายกรัฐมนตรี

เรื่อง ห้ามขายหรือห้ามบริโภคเครื่องดื่มแอลกอฮอล์ในพื้นที่ประกอบกิจการโรงงาน

พ.ศ. 2555

---------------------------------------------

          โดยที่เครื่องดื่มแอลกอฮอล์ได้ก่อให้เกิดปัญหาด้านสุขภาพและอุบัติเหตุ ซึ่งส่งผลกระทบต่อสังคมและเศรษฐกิจโดยรวมของประเทศ ประกอบกับการประกอบกิจการโรงงานในปัจจุบันมีบทบาทสําคัญอย่างยิ่งต่อสภาพเศรษฐกิจ สมควรกําหนดมาตรการที่เหมาะสมในการควบคุมการขายและบริโภคเครื่องดื่มแอลกอฮอล์ในสถานประกอบกิจการโรงงาน เพื่อมิให้เกิดการเข้าถึงเครื่องดื่มแอลกอฮอล์ได้โดยง่าย ดังนั้น อาศัยอํานาจตามความในมาตรา 4 มาตรา 27 (8) และมาตรา 31 (7) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย นายกรัฐมนตรีโดยความเห็นชอบและคําแนะนําของคณะกรรมการนโยบายเครื่องดื่มแอลกอฮอล์แห่งชาติ จึงออกประกาศไว้ ดังต่อไปนี้


ข้อ ๑ ห้ามผู้ใดขายหรือบริโภคเครื่องดื่มแอลกอฮอล์ในพื้นที่ประกอบกิจการโรงงานตามกฎหมายว่าด้วยโรงงาน


ข้อ ๒ การห้ามขายหรือห้ามบริโภคเครื่องดื่มแอลกอฮอล์ตามข้อ 1 ไม่ใช้บังคับกับโรงงานผลิตเครื่องดื่มแอลกอฮอล์ในกรณีดังต่อไปนี้

          (1) การขายเครื่องดื่มแอลกอฮอล์ที่ดําเนินการเป็นปกติธุระในทางการค้าของโรงงานผลิตเครื่องดื่มแอลกอฮอล์

          (2) การบริโภคเครื่องดื่มแอลกอฮอล์ที่เป็นขั้นตอนของการผลิตหรือรักษามาตรฐานการผลิตเครื่องดื่มแอลกอฮอล์


ข้อ ๓ ประกาศนี้ให้ใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 23 กรกฎาคม พ.ศ. 2555

 

ยิ่งลักษณ์  ชินวัตร

นายกรัฐมนตรี
ประกาศกระทรวงพลังงาน

เรื่อง หลักเกณฑ์การป้องกันการสะสมของประจุไฟฟ้าสถิต พ.ศ. 2559

----------------------------------------------------

          อาศัยอํานาจตามความในข้อ 6 แห่งกฎกระทรวงระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการน้ํามัน พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไป


ข้อ ๒ คลังน้ํามัน สถานที่เก็บรักษาน้ํามัน ลักษณะที่สาม สถานีบริการน้ํามันประเภท ก สถานีบริการน้ํามันประเภท ข สถานีบริการน้ํามันประเภท ค ลักษณะที่สอง สถานีบริการน้ํามันประเภท จ ลักษณะที่สอง และสถานีบริการน้ํามันประเภท ฉ ต้องจัดให้มีการป้องกันการสะสมของประจุไฟฟ้าสถิตในบริเวณ ดังนี้

          (1) ระบบท่อรับน้ํามัน ท่อจ่ายน้ํามัน และท่อระบายไอน้ํามัน

          (2) บริเวณที่มีการบรรจุน้ํามันลงภาชนะบรรจุน้ํามัน

          (3) ระบบท่อระบายไอน้ํามันของระบบควบคุมไอน้ํามันเชื้อเพลิง


ข้อ ๓ การป้องกันการสะสมของประจุไฟฟ้าสถิตในบริเวณตามข้อ 2 ต้องมีลักษณะ ดังนี้

          (1) ต้องมีการเชื่อมต่อเพื่อถ่ายเทประจุไฟฟ้าอย่างเพียงพอและมีความต่อเนื่องทางไฟฟ้าโดยตลอด

          (2) ตัวนําลงดินต้องทําด้วยทองแดงชนิดตีเกลียว มีขนาดพื้นที่หน้าตัดไม่น้อยกว่า 16 ตารางมิลลิเมตรหรืออะลูมิเนียมชนิดตีเกลียว มีขนาดพื้นที่หน้าตัดไม่น้อยกว่า 25 ตารางมิลลิเมตร เพื่อป้องกันความเสียหายจากการหักงอ

          (3) ตัวนําประสานต้องเป็นวัสดุชนิดที่นําไฟฟ้าและมีค่าความต้านทานไม่เกิน 10 โอห์ม

          (4) ค่าความต้านทานของรากสายดิน ต้องมีค่าไม่เกิน 10 โอห์ม

          (5) ต้องมีจุดต่อลงดินเพื่อถ่ายเทไฟฟ้าสถิตจากรถขนส่งน้ํามัน หรือรถไฟขนส่งน้ํามัน

          (6) ระบบท่อน้ํามัน และอุปกรณ์ที่เป็นโลหะ ต้องทําการต่อตัวนําประสานและต่อรากสายดิน

          (7) ระบบท่อน้ํามัน และอุปกรณ์ที่เป็นอโลหะ ซึ่งใช้งานอยู่ในบริเวณที่มีการรับหรือจ่ายน้ํามันต้องออกแบบและใช้งาน เพื่อป้องกันการเกิดประกายไฟจากไฟฟ้าสถิต

          (8) บริเวณที่ต่อตัวนําประสาน จุดต่อลงดินและที่คีบจุดต่อลงดิน ต้องมีความสะอาด และไม่มีการทาสี


ข้อ ๔ ก่อนการถ่ายเทน้ํามันระหว่างรถขนส่งน้ํามันหรือรถไฟขนส่งน้ํามันกับถังเก็บน้ํามันต้องต่อตัวนําประสานเข้ากับจุดต่อลงดิน และปลดออกภายหลังการถ่ายเทน้ํามันเสร็จสิ้น เว้นแต่รถไฟขนส่งน้ํามันที่มีการถ่ายเทประจุไฟฟ้าผ่านรางรถไฟที่ต่อรากสายดินไว้แล้ว


ข้อ ๕ ก่อนที่จะทําการบรรจุน้ํามันลงภาชนะบรรจุน้ํามัน ต้องต่อตัวนําประสานจากจุดต่อลงดินเข้ากับภาชนะบรรจุน้ํามัน และปลดออกภายหลังการบรรจุน้ํามันเสร็จสิ้น หรือทําการลดการสะสมของประจุไฟฟ้าด้วยวิธีอื่นที่เหมาะสม


ผู้มีอํานาจลงนาม - ให้ไว้ ณ วันที่ 3 พฤษภาคม พ.ศ. 2559

 

พลเอก อนันตพร  กาญจนรัตน์

รัฐมนตรีว่าการกระทรวงพลังงาน